પોતાના જમાનામાં જ મેઘાણી અત્યંત લોકપ્રિય થયા હતા, પણ એનો અર્થ એવો નથી કે અન્ય સાહિત્યકારો કે વિવેચકોની ટીકાના ભોગ તેમને બનવું જ નહોતું પદ્યું. વિશ્વનાથ ભટ્ટ જેવા વિવેચકે તેમને ‘પત્રકારી જમાતના સાહિત્યકાર’ તરીકે ઓળખાવ્યા હતા. મેઘાણીની નવલકથાઓ જ નહીં પણ બીજુંય ઘણું લેખન એ છાપાંના તકાદાનું પરિણામ છે અને તેથી નિર્ભેળ સાહિત્યકૃતિઓનું સર્જન મેઘાણીને હાથે ભાગ્યે જ થયું છે એમ પણ તેમનું માનવું હતું.